section_heading: Pirati s Kariba: Mrtvačeva škrinja
paragraph_text: Jack, Will i posada uspijevaju pobjeći Crnim Biserom a Jack obećaje Willu dati kompas ako mu ovaj pomogne pronaći ključ koji otvara Mrtvačevu škrinju. Voodoo vještica Tia Dalma im povjerava da je u škrinji zatvoreno još uvijek živuće Jonesovo srce i otkriva Jacku položaj Letećeg Holandeza. Will ondje biva zarobljen a Jones obećava poštedjeti Jacka ako mu ovaj u zamjenu pribavi sto duša. Jack na Tortugi uzalud pokušava prikupiti dovoljno ljudi a ondje mu se pridružuju Elizabeth, koja je pobjegla Beckettu, i Norrington, koji je napustio mornaricu kada je u potjeri za Jackom izgubio brod. Na Letećem Holandezu Will se susreće s ocem i uz njegovu pomoć krade ključ Mrtvačeve škrinje od Jonesa i bježi s broda. Crni Biser doplovljava do Otoka križeva gdje je škrinja zakopana ali u međuvremenu i Leteći Holandez dolazi. Na plaži izbija borba između Jacka, Norringtona i Willa oko škrinje ali ih sve napada Jonesova posada. Neprimjetno od ostalih Jack vadi srce iz škrinje i zatvara ga u posudu zemlje ali ne primjećuje da odande srce krade Norrington koji bježi s praznom škrinjom i ostavlja ju Jonesovom ljudima.